****

**ΔΗΜΟΣ ΚΑΛΛΙΘΕΑΣ**

**ΠΩΣ ΧΟΡΗΓΕΙΤΑΙ ΤΟ ΕΠΙΔΟΜΑ ΕΠΑΝΑΣΎΝΔΕΣΗΣ ΡΕΥΜΑΤΟΣ**

**Σας πληροφορούμε ότι κατόπιν τροποποίησης του αρθ. 1 της ΚΥΑ Αριθμ. ΥΠΕΝ/ΥΠΡΓ/43213/6382/5.7.2018 δίνεται παράταση σε όσους είναι αποσυνδεμένοι μέχρι και τις 30/06/2018 από το δίκτυο παροχής ηλεκτρικής ενέργειας λόγω ληξιπρόθεσμων οφειλών, προκειμένου να υποβάλλουν αίτηση για τη χορήγηση εφάπαξ ειδικού βοηθήματος.**

**Οι αιτήσεις θα παραλαμβάνονται μέχρι τις 15/9/2018 στο Τμήμα Υγείας & Κοιν Προστασίας, Ανδρομάχης 100 Καλλιθέα, τηλ: 2109532715-712 (ΔΕΥΤΕΡΑ- ΤΕΤΑΡΤΗ-ΠΑΡΑΣΚΕΥΗ 9.00Π.Μ -13.00Μ.Μ).**

**Οι προς εξέταση δικαιούχοι από την αρμόδια Επιτροπή που θα λειτουργήσει στο Δήμο για να υποβάλουν αίτηση πρέπει να πληρούν τα παρακάτω:**

* **Η αποσύνδεση να γίνει στην παροχή ρεύματος της κύριας κατοικίας τους**
* **Εισοδηματικά και περιουσιακά κριτήρια με βάση τους ορισμούς του αρ. 2 της Γ.Δ. 5οικ.2961/24-1-2017 απόφασης. Συγκεκριμένα:**

**ΕΙΣΟΔΗΜΑΤΙΚΑ ΚΡΙΤΗΡΙΑ**

|  |  |
| --- | --- |
| **ΣΥΝΘΕΣΗ ΝΟΙΚΟΚΥΡΙΟΥ** | **ΕΙΣΟΔΗΜΑΤΙΚΟ ΟΡΙΟ (ΣΕ ΕΥΡΩ)** |
| ΕΝΑ ΑΤΟΜΟ | 9.000 |
| ΔΥΟ ΕΝΗΛΙΚΟΙ Η ΜΟΝΟΓΟΝΕΙΚΗ ΜΕ ΕΝΑ ΑΝΗΛΙΚΟ | 13.500 |
| ΔΥΟ ΕΝΗΛΙΚΟΙ ΚΑΙ ΕΝΑ ΑΝΗΛΙΚΟ Η ΜΟΝΟΓΟΝΕΙΚΗ ΜΕ ΔΥΟ ΑΝΗΛΙΚΑ | 15.750 |
| ΤΡΕΙΣ ΕΝΗΛΙΚΟΙ Η ΔΥΟ ΕΝΗΛΙΚΟΙ ΚΑΙ ΔΥΟ ΑΝΗΛΙΚΟΙ Η ΜΟΝΟΓΟΝΕΙΚΗ ΜΕ ΤΡΙΑ ΑΝΗΛΙΚΑ | 18.700 |
| ΤΡΕΙΣ ΕΝΗΛΙΚΟΙ ΚΑΙ ΕΝΑΣ ΑΝΗΛΙΚΟΣ Η ΔΥΟ ΕΝΗΛΙΚΟΙ ΚΑΙ ΤΡΙΑ ΑΝΗΛΙΚΑ Η ΜΟΝΟΓΟΝΕΙΚΗ ΜΕ ΤΕΣΣΕΡΑ ΑΝΗΛΙΚΑ | 24.750 |
| ΤΕΣΣΕΡΕΙΣ ΕΝΗΛΙΚΟΙ Η ΔΥΟ ΕΝΗΛΙΚΕΣ ΚΑΙ ΤΕΣΣΕΡΑ ΑΝΗΛΙΚΑ Η ΜΟΝΟΓΟΝΕΙΚΗ ΜΕ ΠΕΝΤΕ ΑΝΗΛΙΚΑ | 27.000 |

* Για νοικοκυριό που στη σύνθεσή του περιλαμβάνει και άτομο ή άτομα με αναπηρία εξήντα επτά τοις εκατό (67%) και άνω τα παραπάνω εισοδηματικά όρια αυξάνονται κατά οκτώ χιλιάδες (8.000) ευρώ.
* Για νοικοκυριό που στη σύνθεσή του περιλαμβάνει και άτομο ή άτομα που έχουν ανάγκη μηχανικής υποστήριξης με χρήση ιατρικών συσκευών, η οποία παρέχεται κατ' οίκον και

είναι απαραίτητη για τη ζωή τους, τα παραπάνω εισοδηματικά όρια αυξάνονται κατά δεκαπέντε χιλιάδες (15.000) ευρώ.

* Για κάθε επιπλέον ενήλικο μέλος προστίθεται το ποσό των τεσσάρων χιλιάδων πεντακοσίων (4.500) ευρώ και για κάθε επιπλέον ανήλικο μέλος το ποσό των δύο χιλιάδων διακοσίων πενήντα (2.250) ευρώ, μέχρι του συνολικού ορίου των τριάντα μία χιλιάδων πεντακοσίων (31.500) ευρώ ανεξαρτήτως του αριθμού των μελών του νοικοκυριού. Το ανώτατο όριο του παραπάνω εδαφίου αυξάνεται κατά οκτώ χιλιάδες (8.000) ευρώ για νοικοκυριό που στη σύνθεσή του περιλαμβάνει και άτομο ή άτομα με αναπηρία εξήντα επτά τοις εκατό (67%) και άνω και κατά δεκαπέντε χιλιάδες (15.000) ευρώ για νοικοκυριό που στη σύνθεσή του περιλαμβάνει και άτομο ή άτομα που έχουν ανάγκη μηχανικής υποστήριξης με χρήση ιατρικών συσκευών, η οποία παρέχεται κατ' οίκον και είναι απαραίτητη για τη ζωή τους.

**ΠΕΡΙΟΥΣΙΑΚΑ ΚΡΙΤΗΡΙΑ**

* Έως το ποσό των εκατόν είκοσι χιλιάδων (120.000) ευρώ για το μονοπρόσωπο νοικοκυριό, προσαυξανόμενη κατά δεκαπέντε χιλιάδες (15.000)ευρώ για κάθε πρόσθετο μέλος και έως το ανώτατο όριο των εκατόν ογδόντα χιλιάδων (180.000) ευρώ.
* Τα μέλη του νοικοκυριού τους να μην εμπίπτουν στις διατάξεις του φόρου πολυτελούς διαβίωσης με την εξαίρεση της υποπερ. i της περιπτ. β της παραγράφου 1 του άρθρου 44 του ν. 4111/2013 για πολύτεκνες οικογένειες και να μην δηλώνουν δαπάνες διαβίωσης για αμοιβές πληρωμάτων σκαφών αναψυχής, δίδακτρα σε ιδιωτικά σχολεία και για οικιακούς βοηθούς, οδηγούς αυτοκινήτων, δασκάλους και λοιπό προσωπικό, με βάση τις τελευταίες εκκαθαρισμένες δηλώσεις φόρου εισοδήματος των μελών του νοικοκυριού για τις οποίες έχει λήξει η οριζόμενη από τις κείμενες διατάξεις ή η παραταθείσα με οποιονδήποτε τρόπο προθεσμία υποβολής.

----------------------------------------------------------------------------------------------